Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako gaurkotasun handiko galdera, arrazakeria instituzionalari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo AOsoko Bilkuran izapidetzea.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Migrazio Politiketako eta Justiziako kontseilari Eduardo Santos Itoiz jaunak Osoko Bilkuran ahoz erantzun dezan:

Datuak Babesteko Espainiako Bulegoak zehapena jarri dio Ribaforadako Udalari, “leialtasunik gabe” eta modu “ez-zilegian” jokatu zuelakoan Modou Khadim Sow-en kanporaketan amarruz laguntzeagatik.

Zehapen horri dagokionez, honako hau jakin nahi dugu:

• Zure departamentuak zer tresna abiaraziko du arrazakeria instituzionala amaiarazteko eta gertatutakoa errepikatzea ekiditeko?

Iruñean, 2021eko maiatzaren 13an

Foru parlamentaria: Patricia Perales Hurtado